**POZORNICA**

savršen svijet

crno - bijel

glazba je hrana

krv prosjaka piće je za bogate

tople zime

hlade ogorčen narod

oni cvile za suncem

kunu njegov sjaj

svi vide crno

jer žuto je ružno

dok buket cvijeća droga je

za izopćenike

svijet je pozornica

osmijeh je vježba

glumiti razumijevanje

mačji je kašalj

biti čovjek teška je uloga

u svijetu kojem je

doručak tuđa suza

a večera ljubav nevina

svijet ima oči

ali žmiri na gadost

kada bude progledao

vidjet će

mrak

prljavim rukama

mijenjaju se maske

glumiti čovjeka

ljudima ide najbolje

no svi smo isti

kad svjetla se ugase

**Dorothea Žajgar, 3. C**